b'\n_START_ARTICLE_\nSigibert II\n_START_SECTION_\nBiografi\n_START_PARAGRAPH_\nHan var i utgangspunktet ikke ment \xc3\xa5 bli konge som illegitim s\xc3\xb8nn av Teoderik II, men da faren i sin hovedstad Metz av dysenteri i 613 uten legitime arvinger, erkl\xc3\xa6rte Brunhilda hans tolv \xc3\xa5r gamle s\xc3\xb8nn Sigibert II som ny konge, og med seg selv som hans regent._NEWLINE_For \xc3\xa5 forhindre at kongeriket ble styrt av den gamle damen tok de to rikshovmestrene i Burgund og Austrasia, henholdsvis Warnakar II og Rado, oppfordret Klotar II, konge av de tredje frankiske riket Neustria, til \xc3\xa5 invadere og ta makten.  De ville anerkjenne Klotar som den rettmessige regent og verge av Sigibert II. I 613 aksepterte Klotar avtalen, marsjerte inn stort sett uten motstand. Brunhilda, sammen med Sigibert, m\xc3\xb8tte h\xc3\xa6ren i Aisne. Hennes ledere, Aletheus, Rocco og Sigvald, deserterte fra Brunhildas h\xc3\xa6r og tapet var uunng\xc3\xa5elig. Hun flyktet med Sigibert II og kom s\xc3\xa5 langt som til Neuchatelsj\xc3\xb8en i vestlige Sveits f\xc3\xb8r Klotars menn fanget dem. _NEWLINE_Klotar henrettet Brunhilda p\xc3\xa5 bestialsk vis ved \xc3\xa5 binde henne fast til hest og la henne bli slept til d\xc3\xb8de. Ogs\xc3\xa5 Sigibert ble ryddet av veien p\xc3\xa5 samme tid sammen med sin yngre bror Korbo. Dermed var alle de tre frankiske rikene forent under en konge, Klotar II, skj\xc3\xb8nt den egentlig makten ble v\xc3\xa6rende hos rikshovmestrene.'